Azərbaycan–Latviya münasibətləri

Azərbaycan–Latviya münasibətləri — Azərbaycan Respublikası ilə Latviya Respublikası arasındakı mövcud ikitərəfli əlaqələr.

 Tarixi 
Hər iki respublika SSRİ-nin tərkibində müttəfiq respublika olmuşlar. Elə həmin dövrdə də iki respublika arasında iqtisadi və mədəni əlaqələr formalaşmışdır. SSRİ dağıldıqdan, postsovet məkanında müstəqil dövlətlər yarandıqdan sonra bu münasibətlər daha da inkişaf etməyə başlamışdırAzərbaycan - Latviya münasibətləri . lib.aliyevheritage.org .

Latviya Azərbaycanın müstəqilliyini 1992-ci ildə tanımışdır.

 Diplomatik əlaqələr 
İki ölkə arasında diplomatik əlaqələr 1994-cü ilin yanvar ayının 11-də qurulmuşdurAzərbaycan Respublikası ilə diplomatik əlaqələr qurmuş dövlətlərin siyahısı . mfa.gov.az .

Azərbaycanın Latviyada səfirliyi 2005-ci ildə fəaliyyətə başlamışdır ki, bu həm də Azərbaycanın Baltikyanı ölkələrdəki ilk səfirliyidir. Latviyanın Azərbaycandakı səfirliyi isə 2006-cı ildə fəaliyyətə başlamışdır.

İki ölkə arasında yüksək səviyyədə əlaqələr mövcuddur. Azərbaycan Latviya ilə əməkdaşlığa həm də regional təşkilatlar, o cümlədən Baltik-Qara Dəniz-Xəzər hövzəsi regionunda inteqrasiya proseslərinin intensivləşdirilməsi üçün Baltik Dənizi Dövlətlərinin Şurası çərçivəsində xüsusi əhəmiyyət verir.

Latviya Azərbaycanı Avropanın enerji resursları ilə təchizatında Qara dəniz-Xəzər regionunun əsas ölkəsi hesab edir. Latviya Ermənistan-Azərbaycan, Dağlıq Qarabağ münaqişəsinin Azərbaycanın ərazi bütövlüyü çərçivəsində sülh yolu ilə həll edilməsinin tərəfdarıdır.

 İkitərəfli görüşlər 
Dövlət başçılarının ilk görüşü 8 iyul 1997-ci ildə NATO-nun Madriddə keçirilən Zirvə toplantısı zamanı olmuşdur. Həmin gün Azərbaycan Prezidenti Heydər Əliyev ilə Latviya Prezidenti Guntis Ulmanis arasında görüş keçirilmiş; iki ölkə arasında əlaqələrin inkişaf etdirilməsi perspektivləri müzakirə olunmuşdur.

 Parlamentlərarası əlaqələr 
Azərbaycan Respublikasının Milli Məclisində Azərbaycan-Latviya parlamentlərarası əlaqələr üzrə işçi qrupu fəaliyyət göstərir"Azərbaycan Respublikası Milli Məclisinin parlamentlərarası əlaqələr üzrə işçi qruplarının rəhbərlərinin seçilməsi haqqında"  Azərbaycan Respublikası Milli Məclisinin 4 mart 2016-cı il tarixli, 161-VQR nömrəli Qərarı. e-qanun.az . Bu işçi qrupu 7 mart 1997-ci il tarixində "Azərbaycan-Baltikyanı ölkələri (Latviya, Litva, Estoniya) parlamentlərarası əlaqələr üzrə işçi qrupu" adı ilə yaradılmış və ilk rəhbəri Yusif Vəkilov olmuşdur"Azərbaycan Respublikası Milli Məclisinin parlamentlərarası əlaqələr üzrə işçi qruplarının yaradılması haqqında"  Azərbaycan Respublikası Milli Məclisinin 7 mart 1997-ci il tarixli, 256-I QR nömrəli Qərarı. e-qanun.az . Bu işçi qrupu indiki adla 5 dekabr 2000-ci il tarixindən adlandırılmışdır"Azərbaycan Respublikası Milli Məclisinin parlamentlərarası əlaqələr üzrə işçi qruplarının yaradılması haqqında"  Azərbaycan Respublikası Milli Məclisinin 5 dekabr 2000-ci il tarixli, 24-IIQR nömrəli Qərarı. e-qanun.az . 4 mart 2016-cı il tarixindən Kamran Bayramov işçi qrupunun rəhbəridir.

 Diaspor 
 Latviya azərbaycanlıları 

Latviyada təxminən 1200 nəfərdən 2000Azərbaycan diasporunun məskunlaşma coğrafiyası . diaspor.gov.az  nəfərə qədər azərbaycanlı yaşayır. Onlar bu ölkəyə əsasən SSRİ dövründə köçmüşlər. Xüsusilə də İkinci dünya müharibəsindən sonra elm, təhsil, sosial-iqtisadi səbəblərlə Latviyaya yüzlərlə azərbaycanlı miqrasiya etmişdir.

30 may 2007-ci ildə Latviya azərbaycanlılarının "Ocaq" Mədəniyyət Mərkəzinin nəzdində Bazar Günü Məktəbi açılmışdır.

"Ocaq" Mədəniyyət Mərkəzinin rəhbəri və Riqa Klassik Gimnaziyasının direktoru olan Roman Əliyev 2007-ci ilin yanvar ayında səs çoxluğu ilə Latviya Respublikasının Təhsil Naziri yanındakı Məşvərət Şurasının sədri seçilmişdirDiaspor . riga.mfa.gov.az . O, eyni zamanda, Latviya Respublikasının Prezidenti yanında Milli Azlıqlar üzrə Dövlət Komissiyasının Sədridir.

Daha bir təşkilat isə Latviya “AZERİ” Gənclər BirliyidirDünyanın müxtəlif ölkələrində yaşayan Azərbaycan diasporunun gənc nümayəndələrindən . president.az, 04.04.2016 .

 İqtisadi əlaqələr 
İki ölkə arasındakı qarşılıqlı ticarət dövriyyəsi üzrə göstəricilər o qədər də yüksək olmasa da, bu sahədə tədricən müəyyən irəliləyiş əldə olunur.

Latviyada 30-a yaxın Azərbaycan-Latviya birgə müəssisəsi fəaliyyət göstərir.

 Biznes forumlar 
2006-cı ilin oktyabr ayında Riqada Azərbaycan-Latviya biznes forumu keçirilib. Biznes forumda hər iki tərəfdən 100-ə qədər iş adamı, həmçinin hər iki ölkənin dövlət başçıları – Prezident İlham Əliyev və Prezident Vayra Vike-Freyberqa iştirak etmişlər.

2009-cu ilin avqust ayında Bakıda növbəti Azərbaycan-Latviya biznes forumu keçirilib. Bu dəfə də hər iki ölkənin prezidentləri forumun işində iştirak ediblər. Bu biznes forumda həmçinin Azərbaycandan 120-dək şirkətin nümayəndəsi və Latviyadan 75 iş adamı iştirak etmişdir.

 Əmtəə dövriyyəsi (min doll.) 
İlİxracIdxalÜmumi dövriyyəsi2020873,7811 799,5112 673,2920219 878,7617 308,9227 187,68202227 602,2618 740,1746 342,43

 Mədəni əlaqələr 
31 yanvar 2007-ci ildə Riqada "M.F.Axundov adına Azərbaycan Milli kitabxanası ilə Latviya Milli kitabxanası arasında əməkdaşlıq haqqında Saziş" və "M.F.Axundov adına Azərbaycan Milli kitabxanası ilə Latviya Akademik kitabxanası dövlət agentliyi arasında əməkdaşlıq haqqında Saziş" imzalanmışdır.

Azərbaycan Respublikası Mədəniyyət və Turizm Nazirliyinin dəstəyi ilə 9 may 2007-ci ildə Riqada Azərbaycanın məşhur muğam ustası Alim Qasımovun konsert proqramı təşkil olunmuşdur.

Azərbaycanın Latviyadakı səfirliyinin təşkilatçılığı ilə Xocalı soyqırımının 18-ci ildönümünün ərəfəsində Latviyanın ən tanınmış "Teleqraf" qəzetində Azərbaycana, onun müasir inkişafına, Azərbaycan-Latviya əlaqələrinə həsr edilən xüsusi buraxılış dərc edilib.

Müqavilə-hüquq bazası
İki ölkə arasında müxtəlif sahələrdə əməkdaşlığa dair 41 sənəd imzalanmışdırMüqavilə-hüquq bazasi . riga.mfa.gov.az .

İdman sahəsində əməkdaşlıq
Futbol qarşılaşmaları

Həmçinin bax
Latviya azərbaycanlıları
Avropa Birliyi–Azərbaycan əlaqələri

 İstinadlar 

 Xarici keçidlər 

 Latviyanin Azərbaycandaki səfirliyi Rəsmi sayti 
 Azərbaycanin Latviyadaki səfirliyi Rəsmi sayti
 İkitərəfli münasibətlər